Document ID: 31996R2315

Uredba sveta (ES) št. 2315/96
z dne 25. novembra 1996
o oblikovanju, na podlagi člena 1(7) Uredbe (EGS) 3030/93, seznama tekstilnih izdelkov in oblačil, ki jih je dne 1. januarja 1998 treba vključiti v GATT 1994 in spremembi Priloge X k Uredbi (EGS) št. 3030/93 ter Priloge II k Uredbi (ES) št. 3285/94
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti in zlasti člena 113 Pogodbe,
ob upoštevanju člena 1(7) Uredbe Sveta (EGS) št. 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov po poreklu iz tretjih držav [1],
ob upoštevanju predloga Komisije,
ker je Evropska skupnost sklenila Sporazum o ustanovitvi Svetovne trgovinske organizacije (v nadaljnjem besedilu WTO) [2], ki mu je priložen Sporazum o tekstilu in oblačilih (v nadaljnjem besedilu Sporazum TO);
ker je po členu 2(8)(a) in (11) Sporazuma TO Skupnost dolžna, da po eni strani z dnem 1. januarja 1998 v običajna pravila in red GATT vključi tiste izdelke, ki so v letu 1990 predstavljali najmanj 17 % celotne količine uvoza vseh tekstilnih izdelkov in oblačil, ki jih vključuje Sporazum TO, za leto 1990 v Skupnost, in po drugi strani uradno obvesti o seznamu takih izdelkov nadzorni organ WTO za tekstilne izdelke pred 1. januarjem 1997;
ker je Svet pri izbiri izdelkov za vključitev upošteval številne dejavnike, vključno občutljivost izdelka za industrijo Skupnosti in njene regionalne komponente zlasti v smislu gospodarske konkurenčnosti in stanja zaposlovanja, učinkovitost vsake količinske omejitve za izdelek, sposobnosti industrije Skupnosti, da se prilagodi povečani konkurenci izdelkov za katere trenutno velja količinska omejitev za eno ali več držav dobaviteljic, želja za spodbujanje gospodarskega prilagajanja s sprejemljivo hitrostjo v desetletnem prehodnem obdobju, vpliv na potrošnike, vpliv na tretje države in možnost poenostavitve uvoznega režima Skupnosti za tekstilne izdelke in oblačila;
ker se pri tem upoštevajo stališča zainteresiranih strank, ki so se odzvala na vabilo Komisije za predložitev takih stališč, objavljeno v Uradnem listu Evropskih skupnosti [3];
ker je seznam izdelkov iz Priloge X k Uredbi (EGS) št. 3030/93 treba spremeniti tako, da se izključijo izdelki, ki so predvideni za vključitev dne 1. januarja 1998;
ker je seznam tekstilnih izdelkov in oblačil, ki jih urejajo običajna pravila in red GATT, ki jih vsebuje Priloga II k Uredbi Sveta (ES) št. 3285/94 z dne 22. decembra 1994 o skupnih pravilih za uvoz in o razveljavitvi Uredbe (ES) št. 518/94 [4] treba spremeniti tako, da od 1. januarja 1998 zajame izdelke, ki so predvideni za vključitev po običajnih pravilih GATT,
SPREJELA NASLEDNJO UREDBO:
Člen 1
1. Izdelki za vključitev po običajnih pravilih GATT z dnem 1. januarja 1998 so navedeni v Prilogi I k tej uredbi.
2. Priloga X k Uredbi (EGS) št. 3030/93 se od 1. januarja 1998 nadomesti s Prilogo v Prilogi II k tej uredbi.
3. Priloga II k Uredbi (ES) št. 3285/94 se od 1. januarja 1998 nadomesti s Prilogo v Prilogi III k tej uredbi.
Člen 2
Ta uredba začne veljati dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. novembra 1996

Labels: 18
3
1